FF.C

Οι FF.C ήταν το πρώτο ελληνικό χιπ χοπ συγκρότημα και ιδρύθηκαν στην Αθήνα το 1987. Το ακρωνύμιο FF.C αρχικά σήμαινε Funky Fresh Concept, έπειτα Fast Fashion Captivity και τελικά Fortified Concept (Οχυρωμένη Αντίληψη).

 Το συγκρότημα δημιουργήθηκε το 1987. Ο Δημήτρης Πετσούκης πειραματιζόταν με διάφορες συνθέσεις, όταν γνώρισε τον Κώστα Κουρμένταλα μέσω του breakdance. Λόγω της κοινής αγάπης τους για το χιπ χοπ (το οποίο δεν ήταν μόνο μουσικό ρεύμα, αλλά αποτελούσε μια ολόκληρη κουλτούρα που χαρακτηριστικά στοιχεία της ήταν το MCing, το breakdance, το graffiti, το DJing) ίδρυσαν μαζί με τον DJ Mix Mad τους FF.C. Επηρεασμένοι από την αμερικάνικη χιπ χοπ σκηνή, διατηρούσαν αρχικά το όνομα "Funky Fresh Concept" και οι ίδιοι είχαν τα καλλιτεχνικά ψευδόνυμα "High Cool" (Πετσούκης) και "Fresh Cool G" (Κουρμένταλας). Πολύ σύντομα εντάχθηκαν νέα μέλη στο συγκρότημα: ο Θοδωρής Μάγγος (Free Jah Present) και ο Θωμάς Πυτικάκης (DJ Everlast). Στην αρχή έγραφαν αγγλικό στίχο, στη συνέχεια όμως πέρασαν στον ελληνικό λόγω του μεγάλου εύρους λέξεων. Μέχρι το 1993 οι δισκογραφικές δεν υποστήριζαν την προσπάθειά τους γιατί δεν θεωρούσαν τον ήχο του χιπ χοπ εμπορικά βιώσιμο για τα δεδομένα της ελληνικής μουσικής βιομηχανίας. Έτσι, αποφάσισαν να ιδρύσουν δική τους ανεξάρτητη παραγωγή και διοργάνωναν παρτυ με σκοπό να προωθήσουν το χιπ χοπ και να συγκεντρώσουν χρήματα για την κυκλοφορία δίσκου. Το 1993 κυκλοφόρησαν με δικό τους κεφάλαιο το πρώτο τους άλμπουμ με τίτλο "Σκληροί Καιροί" και έβγαλαν 200 αντίγραφα βινυλίου. Από τότε το FF.C άρχισε να σημαίνει "Fight Fashion Captivity". Μετά την κυκλοφορία του άλμπουμ οι Θοδωρής Μάγγος και DJ Mix Mad αποχώρησαν από το συγκρότημα, ενώ στο δίσκο συμμετείχε ο Θοδωρής Σαρτζετάκης. Οι FF.C συνέχισαν τις ηχογραφίσεις και σύντομα διαπίστωσαν ότι πρέπει να αφήσουν τις αμερικάνικες επιρροές και να ραπάρουν στα ελληνικά. Οι Δημήτρης Πετσούκης και Κώστας Κουρμένταλας άλλαξαν τα σκηνικά τους ονόματα σε "Σκηνοθετης" και "Ρυθμοδαμαστής" αντίστοιχα και η ομάδα μετονομάστηκε σε "Fortified Concept". Τότε πήραν την αναγνώριση της μουσικής βιομηχανίας , καθώς μεγάλες πολυεθνικές εταιρίες άρχισαν να προσεγγίζουν χιπ χοπ καλλιτέχνες. Ο Θοδωρής Σαρτζετάκης έστειλε μια επίδειξη 20 κομματιών στην Polydor Records και έκλεισαν συμφωνία κατά την οποία εξέδωσαν τέσσερα άλμπουμ: "Σ' άλλη διάσταση" (1997), "Η απειλή" (1998), "Οχυρωμένη Αντίληψη" (2000) και "Υπ' όψιν" (2002). Μετά την κυκλοφορία του δεύτερου άλμπουμ τους το 1997 ο Θοδωρής Σαρτζετάκης αποχώρησε από το γκρουπ. Το κομμάτι τους με τίτλο "Παραμύθι" θεωρήθηκε ακατάλληλο και απορρίφθηκε από το δίσκο "Υπ' όψιν" κι έτσι οι FF.C έφυγαν από την Polydor και αποφάσισαν να κυκοφορήσουν το υλικό τους ανεξάρτητα και γεγονός που τους οδήγησε στη δισκογραφική Ήχοτρον, όπου κυκλοφόρησαν τα δύο τελευταία τους άλμπουμ: "Κλασσικά ηχογραφημένα" (2004) και "Αντιληψίες Συνείδησης" (2005). Μετά από αυτό, το συγκρότημα διαλύθηκε λόγω της αποχώρησης του Κώστα Κουρμένταλα από τη μουσική σκηνή. Οι FF.C έχουν αναφέρει ότι επηρεάστηκαν από τους Αμερικάνους Public Enemy, αλλά και ότι θεωρούσαν αξιόλογους τους House of Pain. Συνέθεταν με samplings κυρίως, όμως σε κάποια τραγούδια τους έχουν χρησιμοποιήσει και φυσικά μουσικά όργανα (μπάσο, κιθάρα). Τα samplings τους δεν προέρχονταν μόνο από τη soul, αλλά όπως έχουν αναφέρει θα μπορούσαν να χρησιμοποιήσουν και απόσπασμα από όπερα εάν τους ενέπνεε ή και ανόμοιους φαινομενικά ήχους, ώστε να συνθέσουν τελικά μια μελωδία. Μάλιστα στο τραγούδι τους "Ευχαριστούμε τους..." έχουν χρησιμοποιήσει το έργο του του baroque συνθέτη Johann Pachelbel "Canon in d major". Γενικά το ύφος τους ήταν ιδιαίτερα εναλλακτικό καθώς δεν χρησιμοποιούσαν τις κλασσικές φόρμες και οι στίχοι τους αρκετά πρωτοποριακοί με έντονο πολιτικό στοιχείο και ισχυρά κοινωνικά μηνύματα. Σκληροί Καιροί 1993 Intro We got to pump it up It 's time to flow What you like On the mic Hit it up Dibi dibi song Ώρα πολέμου Στα παιχνίδια της ζωής Χρήματα Ναρκωτικά Σκληροί καιροί Δύο λεπτά εκτόνωσης D.J. Mix-Mad wants to smokeΣ' Άλλη Διάσταση 1997 Intro Πισώπλατα Σ' άλλη διάσταση Στημένο παιχνίδι Για όσα ελπίζω Σκέψεις Στη μοναξιά του δύτη Πρίσμα φαντασίας Γι' αυτούς που έχουν φύγει Μετά τα μεσάνυχτα Ψυχικά νεκρός Εφιάλτες Η κλίκα της στάχτης Συναγερμός Φάνκυ Σκρατς Το ημερολόγιο OutroΗ Απειλή 1998 Intro Μια φορά κι έναν καιρό Ποτέ δεν είναι αργά Νοσταλγία Δεν αρκεί Η πιο παλιά μάχη Άδειο σκηνικό Το πόρισμα Ρυθμοδαμαστής & Πάνας Άλλος είμαι εγώ... Νέος τρόπος σκέψης Συναγερμός Θα θυμάμαι Η απειλή Σημεία των καιρών Όπλο επιλογής Το όριο OutroΟχυρωμένη Αντίληψη 2000 Intro Οχυρωμένη Αντίληψη Εκδοχή Μια διαπίστωση Δε με νοιάζει πια Βαρέθηκα Ρυθμοθέτηση Ρυθμοδαμάζοντας Είσαι ακόμα εδώ Κατά Ριπάς Ολονυχτίς Αγώνας Δρόμου Στο ήρεμο, στο άγριο Μια άλλη διαπίστωσηΥπ' Όψιν 2002 Intro Θέλω να μιλήσω Φταίω κι εγώ Αντίδοτο Υποθέσεις Το τελευταίο γράμμα ενός αυτόχειρα Ορχηστρικό Κάποιου Οκτώβρη την αυγή Ίδιο τραγούδι Κάποιοι Παλιό ποτό Ορχηστρικό Ριμοθέτηση Θολά νερά Αν... Από την ανατολή ως τη δύσηΚλασσικά Ηχογραφημένα 2004 Άλλη μία αρχή Παραμύθι Πρόσεχε Χρηματολαγνεία Συζητώντας με εμένα Όσα μου 'μαθες εσύ Ποιος δαίμονας Απομακρύνθηκα Λεπτή γραμμή Ριπή Πάρε λίγο φως Δέκα πόντους τακούνι Όσο και να σκέφτηκα Απολογισμός Άλλο ένα αντίο Παραμύθι (remix) Κάποιοι (remix)Αντιληψίες Συνείδησης 2005 Ρυθμός ρίμες & αρμονία Με χρέος μεγάλο Ο κύκλος Θυσία Αρχίζοντας να θυμάμαι Η δικιά μου Ιθάκη Συνοποσία Επιτέλους αρχή Αντιληψίες συνείδησης Πυξίδα Με λίγα λόγια Εμπνευσμένο εξαιρετικά Ευχαριστούμε τους... Ραποφώνηση Όσο και να σκέφτηκα Πάρε λίγο φως (remix) Συνέντευξη FF.C, στον Δημήτρη Λιτσικάκη, hiphop.gr (ανακτήθηκε 27 Ιουνίου 2012) Συνέντευξη Δημήτρη Πετσούκη (Σκηνοθέτης), στο Mango Radio (ανακτήθηκε 27 Ιουνίου 2012) Δραγουμάνος, Πέτρος, 2005, "Η ελληνική δισκογραφία 1950-2005", Έκδοση DVD, Περιοδικό ΜΕΤΡΟ, τεύχος 115 Τερζίδης, Χρήστος, 2003, "Το Hip Hop δε σταματά - Hip Hop Don't Stop", Εκδόσεις ΟΞΥ, Αθήνα, ISBN 960-8324-46-9 Συνέντευξη με τον Δημήτρη Πετσούκη από τους FF.C, Newstyle (ανακτήθηκε 14 Σεπτεμβρίου 2006) Συνέντευξη FF.C 2004 Συνέντευξη FF.C 1997 FF.C στο MySpace Συνέντευξη FF.C στο hiphop.gr (Μέρος 1ο) Συνέντευξη FF.C στο hiphop.gr (Μέρος 2o)